Γιώργος Μακρής

Ο Γιώργος Μακρής (γεννημένος στις 15 Νοεμβρίου 1984) είναι Έλληνας ποδοσφαιριστής, ο οποίος αγωνίζεται στον χώρο της μεσαίας γραμμής για τον Πιερικό.

 Καριέρα 
 ΠΑΟΚ 
Ξεκίνησε την επαγγελματική καριέρα του από τον ΠΑΟΚ το 2002 και έμεινε στην Τούμπα ως το 2004. Στο πρωτάθλημα αγωνίστηκε μόλις δύο φορές.

 Αγροτικός Αστέρας 
Μετά τον ΠΑΟΚ, συνέχισε στον Αγροτικό Αστέρα, όπου αγωνίστηκε βασικός για μια χρονιά (2004-05), σημειώνοντας και δύο γκολ στις 26 εμφανίσεις του στο πρωτάθλημα.

 Πιερικός 
Επόμενος σταθμός στην καριέρα του ήταν ο Πιερικός. Εκεί έμεινε για δύο χρόνια, από το 2005 ως το 2007. Συνολικά πραγματοποίησε 54 εμφανίσεις και πέτυχε 8 γκολ. Στον Πιερικό επέστρεψε το 2008, μετά από πέρασμα μιας χρονιάς από τον Ολυμπιακό Βόλου. Έμεινε ως το 2010 και πραγματοποίησε άλλες 64 εμφανίσεις και 9 γκολ.

 Ολυμπιακός Βόλου 
Το καλοκαίρι του 2008 πήρε μεταγραφή στον Ολυμπιακό Βόλου, όπου επίσης έγινε βασικό στέλεχος της ενδεκάδας και κατάφερε να αγωνιστεί 27 φορές, βάζοντας και 4 τέρματα.

 Κέρκυρα 
Στην Κέρκυρα μεταγράφηκε το 2010. Από το ξεκίνημα της χρονιάς κέρδισε θέση βασικού, ενώ ταυτόχρονα πραγματοποίησε εντυπωσιακές εμφανίσεις, 27 στον αριθμό, προσελκύοντας το ενδιαφέρον πολλών συλλόγων για να τον αποκτήσουν.

 Ατρόμητος 
Το 2011 τον απέκτησε ο Ατρόμητος.Κι επίσημα στον Ατρόμητο ο Μακρής, www.sport-fm.gr Αν και ξεκίνησε βασικός και αγωνίστηκε 7 φορές, έχασε την θέση του και τον Ιανουάριο, παραχωρήθηκε δανεικός στην κυπριακή Ανόρθωση.Δανεικός στην Ανόρθωση ο Μακρής, www.sport-fm.gr Επέστρεψε το καλοκαίρι του 2012 στον Ατρόμητο.

 ΟΦΗ 
Στον ΟΦΗ αγωνίστηκε από το 2013 ως το 2015 πραγματοποιώντας συνολικά 66 συμμετοχές στο πρωτάθλημα και 7 τέρματα.Υπέγραψαν Κανούλας - Μακρής στον ΟΦΗ, www.omilitis.gr

 Ηρακλής 
Το καλοκαίρι του 2015 ήρθε σε συμφωνία με τον Ηρακλή.Και επισήμως στον Ηρακλή ο Μακρής, www.sport24.gr Στις 30 Δεκεμβρίου του 2015 το συμβόλαιό του λύθηκε.

 Πίζα 
Τον Ιανουάριο του 2016 μεταγράφηκε στην ιταλική Πίζα που είχε τότε προπονητή τον Τζενάρο Γκατούζο. Από την ιταλική ομάδα αποχώρησε το 2017.

 Α.Ε. Καραϊσκάκης 
Τον Οκτώβριο του 2017 υπέγραψε συμβόλαιο με την Αθλητική Ένωση Καραϊσκάκης.

 Δόξα Δράμας 
Στις 6 Αυγούστου του 2018 μεταγράφηκε στη Δόξα Δράμας.
 Παραπομπές 

 Πηγές 

 Η καριέρα του Γιώργου Μακρή στο soccerway 
 Προφίλ στο uefa.com
 Προφίλ στο Transfermarkt
 Προφίλ στο Onsports.gr

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Πιερικού
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Δόξας Δράμας
Κατηγορία:Έλληνες ποδοσφαιριστές στο εξωτερικό